Λάκης Λαζόπουλος

Ο Λάκης (Απόστολος) Λαζόπουλος (Λάρισα, 6 Μαΐου 1956) είναι Έλληνας κωμικός ηθοποιός, σεναριογράφος, παρουσιαστής, παραγωγός, συγγραφέας, αρθρογράφος, στιχουργός και ερμηνευτής τραγουδιών. Σύμφωνα με ψηφοφορία για την τηλεοπτική εκπομπή του ΣΚΑΪ Μεγάλοι Έλληνες (2009) είναι ένας από τους 100 σπουδαιότερους Έλληνες όλων των εποχών.

 Βιογραφία 
Γεννήθηκε στη Λάρισα. Είναι πτυχιούχος της Νομικής Σχολής του Δημοκριτείου Πανεπιστημίου Θράκης και στη συνέχεια συνέχισε τις σπουδές του για μεταπτυχιακό στο Αριστοτέλειο Πανεπιστήμιο  Θεσσαλονίκης. Παρόλα αυτά ασχολήθηκε με το θέατρο, την ηθοποιία, την κωμωδία, την συγγραφή σεναρίων, την παραγωγή, την τηλεόραση, την στιχουργία, την ερμηνεία τραγουδιών, την αρθρογραφία και σχολιασμό επικαιρότητας, την συγγραφή βιβλίου και την παρουσίαση.

Συνεργάστηκε με πολλούς και επώνυμους καλλιτέχνες τόσο στο θέατρο, όσο και στην μουσική.

Το 2021 δημιούργησε την δική του σχολή, την Ανωτέρα Δραματική Σχολή με το όνομα "Τεχνών 100". Την ίδια χρονιά κυκλοφόρησε το βιβλίο του «Άλλες γυναίκες φοράνε τα φουστάνια σου» για τη σύζυγό του, Τασούλα Λαζοπούλου, που απεβίωσε το 2019.

 Τηλεοπτικές παραγωγές 

 Αλ Τσαντίρι Νιουζ 

Το Αλ Τσαντίρι Νιουζ έχει αναπτυχθεί σε ένα χώρο όπου καλεσμένοι του Λαζόπουλου - γνωστοί ηθοποιοί της τηλεόρασης και του θεάτρου - συμβάλλουν στο σόου. Για παράδειγμα, ο μεγάλος κωμικός Χάρρυ Κλυνν εμφανίστηκε σε ένα επεισόδιο παρουσιάζοντας μέρος της δικής του κωμωδίας.

 10 Μικροί Μήτσοι 
Κύριο λήμμα: Δέκα Μικροί Μήτσοι

Οι Δέκα Μικροί Μήτσοι ήταν μια κωμική, κοινωνικού σχολιασμού, εκπομπή και ήταν η πρώτη μεγάλη παραγωγή του Λάκη Λαζόπουλου που στέφθηκε με επιτυχία. Σε αυτήν είχαν λάβει μέρος ως guest star πολλοί σημαντικοί Έλληνες ηθοποιοί, όπως και τραγουδιστές.

 Φιλμογραφία 

+Τηλεόραση Έτος Τίτλος Προγράμματος Κανάλι  Ρόλος Σημειώσεις1982Οι Απόμαχοι ΕΡΤΟ ίδιοςΣεναριογράφος1982-1983Οι ΔεσμώτεςΥΕΝΕΔΦώτος ΓαλάνηςΠρωταγωνιστικός Ρόλος1983Στοπ Καρέ ΕΡΤ2Ο ίδιοςΚαλεσμένος1988-1989Σιγά Η Πατρίδα ΚοιμάταιΕΤ1Βασικό Καστ1989-1990Επιθεώρηση, ΕπιθεώρησηΟ ίδιοςΣεναριογράφος1990-1991Ήταν Ένα Μικρό ΚαράβιMEGAΔιάφοροι ρόλοιΠρωταγωνιστικός Ρόλος/Σεναριογράφος /Σκηνοθέτης1991-1992Και Εύθυμη Και ΧήραANT1ΒασίλοβιτςΒασικό Καστ1992-2003Δέκα Μικροί ΜήτσοιMEGAΔιάφοροι ρόλοιΠρωταγωνιστικός Ρόλος, Σεναριογράφος1994Κορίτσι Με Τις Βαλίτσες ANT1ΜιχάληςΤηλεταινία, Πρωταγωνιστικός Ρόλος2000-2001Πίστευε Και Ερεύνα ΝΕΤΟ ίδιοςΠαρουσιαστής 2003-2004Επί Του Καναπέως ALPHA2004Οι Τσιμπάει Διάφοροι ρόλοιΠρωταγωνιστικός Ρόλος, Σεναριογράφος, Σκηνοθέτης Piatsa Κολωνάκι Ο ίδιοςGuest Εμφάνιση 2004-2005504 χλμ. βόρεια της ΑθήναςΠαραγωγός 2004-2016Αλ Τσαντίρι ΝιουζΠαρουσιαστής 2007-2008Buat Αλ Γκάιντα Παρουσιαστής2007ΓιούγκερμανΑΝΤ1Δόκτωρ Sigmund FreudGuest Εμφάνιση - Επεισόδια 4,6,82008-2009Γ4ALPHAΟ ίδιοςΣεναριογράφος 2013-2014Δια ΤαύταΟΤΕΔιάφοροι ρόλοιΠρωταγωνιστικός Ρόλος, Σεναριογράφος 2014ALPHA201510η εντολήΜιχάληςΤίτλος Επεισοδίου: "Εκδίκηση"2018Δέκα Μικροί Μήτσοι ANT1Διάφοροι ρόλοιΠρωταγωνιστικός Ρόλος, Σεναριογράφος 2019Αλ Τσαντίρι Νιουζ OPEN Ο ίδιος ΠαρουσιαστήςΑλ Σιχτίρι2021Αλ Τσαντίρι ΝιουζΔιαδίκτυο 2024-2025 Αλ Τσαντίρι Νιουζ MEGA Ο ίδιος  Παρουσιαστής 

 Σάτιρα και κριτική 
Το καλοκαίρι του 1987 όλος ο καλλιτεχνικός κόσμος συσπειρώθηκε γύρω από τον Λάκη Λαζόπουλο όταν ύστερα από έρευνα του εισαγγελέα Χρήστου Μαρκογιαννάκη συνελήφθη ο ίδιος και η Άννα Παναγιωτοπούλου για τη σατιρική θεατρική παράστασή του "Τι είδε ο Γιαπωνέζος" με την κατηγορία της εξύβρισης του Προέδρου της Δημοκρατίας, Χρήστου Σαρτζετάκη. Στο αυτόφωρο, τον ανέλαβε ο πολύπειρος δικηγόρος Γιώργος Μαγκάκης, ο οποίος είχε συνεργαστεί με τον Σαρτζετάκη. Ως μάρτυρες υπεράσπισης κατέθεσαν η Αλίκη Βουγιουκλάκη, η Ιωάννα Μποτούλα, ο Λευτέρης Κυπραίος και η Μαρία Ρεζάν. Τελικώς και οι δύο τους αθωώθηκαν ομοφώνως, ενώ αποδείχθηκε πως ο Πρόεδρος της Δημοκρατίας δεν είχε εμπλοκή στο θέμα.

Το 1992 σημείωσε επιτυχία με την τηλεοπτική σατιρική σειρά Δέκα Μικροί Μήτσοι και αργότερα, με την μακροβιότερη ελληνική σατιρική εκπομπή Αλ Τσαντίρι Νιουζ (2004-2016, 2019, 2021, 2024-2025).

Η απλότητα και η ευθύτητα του λόγου του, το κοινό αίσθημα, το έξυπνο χιούμορ και το υλικό που χρησιμοποιούσε στις εκπομπές του, αγκαλιάστηκαν από τον κόσμο, εκτοξεύοντας τον Λαζόπουλο σε έναν από τα πιο δημοφιλή πρόσωπα στην χώρα.

Σατίρησε πολιτικούς, κυβερνήσεις, τηλεοπτικές εκπομπές και δημόσια πρόσωπα πυροδοτώντας έτσι την οργή των σατιριζόμενων καταλήγοντας στα δικαστήρια, όπως οι περιπτώσεις των Έφη Σαρρή, Γεώργιου Καρατζαφέρη, Αλέξη Κούγια, Άννας Δρούζα κ.α.

Έχει δεχτεί πληθώρα κατηγοριών για τη μεροληψία του υπέρ του ΣΥΡΙΖΑ κατά τα τελευταία επεισόδια της εκπομπής του και συγκεκριμένα υπέρ του Αλέξη Τσίπρα και εναντίον του Παναγιώτη Λαφαζάνη.

Ο Λαζόπουλος απέκτησε μεγάλη φήμη μέσω της εκπομπής Αλ Τσαντίρι Νιουζ. Ωστόσο, η συνεχής σάτιρα σε πρόσωπα όπως π.χ. τη Μιμή Ντενίση, θεωρήθηκε υπερβολική από τα ΜΜΕ της χώρας. Επικρίθηκε επίσης από μεγάλη μερίδα του τύπου (μπλογκ, ιστοσελίδες και εφημερίδες) για λαϊκισμό.http://www.enet.gr/?i=news.el.article&id=216790http://www.protagon.gr/?i=protagon.el.article&id=10363http://www.tovima.gr/politics/article/?aid=404226http://www.lifo.gr/team/bitsandpieces/25220

Το 2009 στην τηλεοπτική εκπομπή σειράς Μεγάλοι Έλληνες, μια παραγωγή του ελληνικού τηλεοπτικού σταθμού ΣΚΑΪ, αναδείχθηκε ως ένας εκ των εκατό μεγαλύτερων Ελλήνων όλων των εποχών, καταλαμβάνοντας την 83η θέση.http://www.skai.gr/1003/press-office/article/120218/%CE%9C%CE%B5%CE%B3%CE%AC%CE%BB%CE%BF%CE%B9-%CE%95%CE%BB%CE%BB%CE%B7%CE%BD%CE%B5%CF%82 Ο ίδιος εξέφρασε την εκτίμησή του αργότερα, μέσω της σατιρικής εκπομπής του Αλ Τσαντίρι Νιουζ.

 Δείτε επίσης 
 Ελληνική κωμωδία
 Σάτιρα

 Πηγές 

 Εξωτερικοί σύνδεσμοι 
 Σελίδα στο IMDb

Κατηγορία:Έλληνες σεναριογράφοι
Κατηγορία:Έλληνες θεατρικοί συγγραφείς
Κατηγορία:Έλληνες κωμικοί
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί φωνής
Κατηγορία:Έλληνες τηλεοπτικοί παραγωγοί
Κατηγορία:Έλληνες παρουσιαστές
Κατηγορία:Απόφοιτοι της Νομικής Σχολής του Δημοκρίτειου Πανεπιστημίου Θράκης